Mchunu: “Vier Meyiwa se lewe”Die Heldeakker-begraafplaas in Chesterville waar Meyiwa ter ruste gelê is. Foto: Twitter “Ons moet nie rou oor sy dood nie maar die lewe van ŉ held vier,” het Mchunu aan duisende roubeklaers gesê by Meyiwa se begrafnisdiens by die Moses Mabhida-stadion in Durban. Mchunu het Meyiwa as ŉ “reus” bestempel en aangekondig dat die provinsie binnekort ŉ sokkerakademie sal bekend stel en dat hulle Meyiwa se familie sal nader vir toestemming om dit na hom te vernoem. Mchunu het ŉ streng waarskuwing aan kriminele gerig. “Ons veroordeel die oortreders van die misdaad ten sterkste. Kriminele is nie in beheer nie, ons is. Ons sal aanhou om teen hulle te veg. Moenie paniekbevange wees nie, kriminele weet waar hulle hoort.” Meyiwa se oorskort is na die diens na die Heldeakker-begraafplaas in Chesterville vervoer waar hy ter ruste gelê sal word. Duisende mense het die diens bygewoon. Meyiwa, kaptein en doelwagter van Bafana Bafana en Orlando Pirates, is Sondagaand tydens ŉ vermeende rooftog by sy vriendin se huis in Vosloorus doodgeskiet.